<classify> AZIZA MASOUD NA FLORENCE SANAWA, DAR ES SALAAMMTWARA MKURUGENZI Mkuu wa Mamlaka ya Hali ya Hewa Tanzania TMA,Dk. Agnes Kijazi, amesema kimbunga cha Kenneth kwa sasa kipo katika ardhi yaMsumbiji na hakitarajii kutua nchini. Akizungumza Dar es Salaam jana jioni, alisemakimbunga hicho nchini Msumbiji kimeenda Kusini zaidi kwa longitudi 39.6 wakatikasi ya upepo ikiwa ni kilomita 70 kwa saa na mzunguko wa athari ukionyeshakupungua na kufikia kilomita 200 ambazo haziwezi kufikia katika mpaka waTanzania na Msumbiji. Utabiri wa mwanzo ulionyesha kitafika kwenye mpakawa Tanzania na Msumbiji lakini kwa leo jana kimbunga kipo ndani ya ardhi yaMsumbiji kipo longitudi 39.6 Mashariki, Kusini latitudi 12.4, upepo kilomita 70kwa saa na mzunguko umepungua na kufikia kilomita 200. Kutokana na hali hiyo maeneo ya Mtwara kwa sasahali ni shwari bali kuna upepo wenye unyevunyevu kutoka eneo la Magharibi lenyeMisitu ya Kongo, ina maana kama kuna baadhi ya maeneo yaliyopo Magharibi na ZiwaVictoria wataweza kupata mvua zisizo za msimu kidogo na tayari utabiri unaonyesha kuna mawingu katika maeneo hayo,alisema. Akizungumzia athari za kimbunga hicho, alisemawakati Tanzania kulikuwa na upepo kadirikilivyokuwa kinaongezeka na kufikia kiwango cha juu cha kilomita 60 kwa saazilizokuwa na mawimbi makubwa katika Mji wa Mtwara, lakini Msumbiji ilikuwatofauti. Taarifa tulizozipata kutoka kwa wenzetu wa Mamlakaya Hali ya Hewa ya nchi hiyo zinaonyesha kuwa katika mji wa Moeda kilipigamilimita 194.6, alisema. Dk. Kijazi alisema katika Mji wa Muidun napokilipiga kilomita 86.5 wakati Mji wa Ilhadoido kilipiga milimita 133.7 katikasaa 24 na kusisitiza kuwa uharibifu wa miundombinu umetokea katika maeneo ya Mjiwa Pemba nchini humo. Alisema mbali na Msumbiji nchi nyingine iliyopataathari ni Comoro ambako kuna maeneo yameharibika. Alisema pamoja na kwamba kimbunga hicho kipo maeneoya Msumbiji, lakini matazamio ya utabiri yanaonyesha kuwa kitageuka tena na kuingia baharini. Kwa kawaida kimbunga kikiingia baharini tenakinapata nguvu kwa sababu ili kiwe na nguvu kinahitaji joto la bahari ambalolinazidi nyuzi joto 26, kikipata nguvu kinaongezeka na kuwa kimbunga maana kwawakati huo kitakuwa si kimbunga kamili tena kinaitwa EX Keneth, hii inatokeakitaalamu baada ya kuwapo kwa mkandamizo mdogo, alisema. Dk. Kijazi alisema kutokana na utabiri huo, TMAinaendelea kufuatilia mwenendo wa kimbunga hicho na endapo kitarudi tenawatatoa taarifa kwa wananchi. Naye Mkurugenzi wa Idara ya Uratibu wa Maafa Ofisiya Waziri Mkuu, Kanali Jimmy Said, alisema endapo kimbunga hicho kingefikanchini kingeathiri halmashauri 11 pamoja na watu wasiopungua 1,175,000. Alisema kitendo cha wananchi kufuata maelekezoyaliyokuwa yanatolewa nacho kimepunguza athari ndogo ndogo ambazo zingepatikanakupitia upepo wa kilomita 60 uliokuwa unapiga kwa saa. Utii wa wananchi tumeweza kuokoa wananchi nawavuvi, kamati za maafa nazo za mikoa zinapaswa kuwa tayari wakati wote na kwa kuwaunaweza kutumia gharama ndogo katika kujiandaa na kutumia gharama kubwa katikakukabiliana kurejesha hali kama ulikuwa haukujiandaa, alisema Kanali Saidi. Alipoulizwa kuhusu maandalizi yaliyofanywa na Serikalikukabiliana na kimbunga hicho ikiwamo kutokuwapo kwa huduma muhimu katika maeneoambayo wananchi walitangaziwa kukusanyika, alikiri kuwapo kwa tatizo hilo nakuahidi kulifanyia kazi. Katika tukio hili tumeona pengo na tutalifanyiakazi, yaliyotokea ni kasoro na ni somo kwetu pia, alisema Kanali Saidi. HOFU Awali, kutokana na utabiri wa kimbunga hichouliotolewa na TMA, hofu iliendelea kutanda maeneo ya Mtwara Mjini na wananchiwalionekana wakitembea kando ya barabara wakielekea katika maeneoyaliyoandaliwa ikiwemo majengo, Tandika, Mangamba na Naliendele na Uwanja wa Ndegekwa ajili ya tahadhari huku baadhi wakipuuzia taarifa hizo. Saa 12 asubuhi, baadhi ya wakazi wa Manispaa yaMtwara Mikindani walionekana kando ya barabara wakiwa na mabegi huku wenginewakiwa katika pikipiki na magari wakielekea maeneo mbalimbali yaliyoandaliwa. Huku mvua zilikuwa zikinyesha kwa kasi ndogo naupepo ukiwa katika kasi inayokadiriwa ya kawaida kwa saa na ilipofika saa sitamchana wingu zito lililokuwepo lilipotea. Akizungumza na gazeti hili, Mkuu wa Wilaya ya Mtwara,Evod Mmanda, alisema baadhi ya wananchi walionekana kukaidi na kupuuzia taarifahizo jambo linaloweza kuleta madhara kwao endapo kimbunga hicho kingetokea. Unajua wapo watu wanabisha na hawaamini hizitaarifa za uwepo wa kimbunga, wanapaswa wajue kuwa kikitokea si kama kawaida,kina msukumo mkubwa na kina athari kwenye majengo, miti na kusababisha madharamakubwa ni vema tahadhari ikachukuliwa. Yapo maeneo mengi tuliyotenga wananchi wameitikia,lakini tunaamini kuwa wapo wazee na wagonjwa tunajitahidi ili waweze kufika katikamaeneo hayo kutokana na umbali uliopo, alisema Mmanda. Naye mkazi wa Magomeni Manispaa ya Mtwara Mikindani,Moza Kazumali, aliyekimbilia Shule ya Msingi Majengo, alisema Watanzaniawanapaswa kuacha kudharau maagizo ya wataalamu. Alisema kuchukua tahadhari kunaweza kuwasaidia watuwengi kutokana na majanga mbalimbali ikiwamo hili la kimbunga tunalopaswakuchukua hatua na kuacha kudharau. Unajua lazima uwe na wasiwasi, tunaona nchi nyinginehali inavyokuwa mbaya wanapopata majanga mbalimbali ya uwepo na kimbunga,tumeona viongozi wetu wametutahadharisha lazima tuwe makini wakati mwingineubishi sio mzuri, ni vema elimu ikatolewa kwa wananchi ili kufahamu, alisemaKazumali. Naye mkazi wa Chuno Manispaa ya Mtwara Mikindani, MichaelOnesmo, alisema kutokana na taarifa hizo amelazimika kuhama kwa muda ilikujinusuru na janga la kimbunga. Sisi kwa kweli tumefunga nyumba hatuwezi kusikiataarifa za wataalamu tukazipuuzia hata viongozi nao wametusihi bado tukaidi,haiwezekani tukipata majanga sisi ndio tunalalamika, ni vema elimu ikatolewa natukajenga utamaduni wa kupokea taarifa na kuzifanyia kazi, alisema Onesmo. Isaiah Dadi ambaye ni mkazi wa Manispaa ya Mtwara Mikindanialiyekimbilia Uwanja wa Ndege, alisema wapo watu wameshaanza kupata madhara yaupepo huu ikiwemo bati kuezuliwa jambo lililowafanya baadhi ya majirani kutokana kuelekea maeneo yaliyotengwa. Mwanzoni nilipopata taarifa nilipuuzia, nilikuwa moja kati ya watu waliodharau hilijambo, lakini nilipoona jirani kumeanza kuathirika nilikimbia mwenyewe, nashauriwatu wasipuuzie jambo hili, linaweza kuleta madhara makubwa kwa jamii, alisemaDadi. Kwa upande wake, Kamanda wa Jeshi la Zimamoto na UokoajiMkoa wa Mtwara, Christina Sunga, alisema wananchi wanapaswa kukusanyika maeneoyaliyotengwa ili kutoa huduma kwa urahisi endapo janga litatokea. Lengo la kuwakusanya wananchi inakuwa rahisikuwasaidia tofauti na kuwaacha kila mmoja akiishi kwake, wapo wanaoishi katikamazingira hatarishi, lakini bado wako majumbani tuwasihi ili kuwasaidia endapojanga litakuwa kubwa wapate msaada kwa ukaribu zaidi. Unajua kila mwananchi akiwa kwake itakuwa ngumukuwasaidia, Serikali haitaweza kumsaidia kila mmoja nyumbani kwake endapo majiyatakuwa mengi wananchi wanapaswa kutembea pembezoni mwa nyumba ili kuwanusuru namajanga ya maji tunafahamu, alisema Sunga.  <topic>: KITAIFA 